Tunise Beiriik

Tunise Beiriik (araabia keeles بايلك تونس) oli de facto iseseisev riik praeguse Tuneesia aladel, de jure kuulus see Osmanite Riigi koosseisu. Riik sai alguse 1705. aastal ning lõppes 1881. aastal Prantsusmaa sissetungi ning protektoraadi väljakuulutamisega. Tuneesias oli võimul Husainiidide dünastia ja selle monarh oli Tunise bei. Pärast prantslaste sissetungi jäid Husainiidid ja beid troonile, kuid neil oli vaid esinduslik roll ning reaalset võimu polnud.Cooley, Baal, Christ, and Mohammed. Religion and Revolution in North Africa (New York 1965), pp. 193–196.Richard M. Brace, Morocco Algeria Tunisia (Prentice-Hall 1964), pp. 36–37.Jamil M. Abun-Nasr, A History of the Maghrib (Cambridge University 1971), pp. 278–282.

Beid allusid teoorias Kõrgile Väravale, kuid said aastate jooksul järk-järgult kuni iseseisvumiseni autonoomiat juurde. Aastatel 1861–1864 muutus Tuneesia konstitutsiooniliseks monarhiaks, kuna vastu võeti Aafrika ja araabia maailma esimene põhiseadus. Beiriigil oli oma raha, sõltumatu sõjavägi ning 1831. aastast ka oma lipp, mis on kasutusel siiani.

Bei institutsioon kaotati 25. juulil 1957, aasta pärast Tuneesia iseseisvumist.

Vaata ka
 Tuneesia ajalugu
 Tunise beide loend
 Tuneesia Kuningriik

Viited

Kategooria:Tuneesia ajalugu
Kategooria:Aafrika uusaja riigid